Mikael Agricola
Mikael Olavi Agricola, sera 1510 dı mıntıqa Finlanda Nyland (Érdo / Welato Newe) dı suka Torsby (Pernå)dı, ze lacê ju dewıj marda xü ra biyo u sera 1557 dı menga 9 nısanı dı şiyo héqeyda xü ser. Agricola ze piyê edebiyatê Finlandi sınasêno u o rew diyanetê protestaney qebul ke u bi sekreterê papazê Turku (bı Swêdki Åbo). Agricola dıma beno papaz u şıno Wittenberg dı mekteb waneno. Dıma peydı yeno Turku u uca dı, mektebê papazan rê beno mıdur. Agricola, reformatorê Finlandiyan o u Wittenberg dı zi telebeyê Martin Lutheri biyo. Agricola, papazê sıfteytını ê Finlandiyan o.

Agricola, pi u sazkerdoxê zıwanê Finlandiyo u o sera 1543 dı alfabey (elifba) zıwandê ê Finlandi (kıtabê ABC Abckiria) nuşnayo. No kıtab, kıtabê do bı zıwandê Finlandiya sıfteyıno u dıma sera 1544 dı kıtabê dıay (dua) nuşneno u sera 1548 dı zi incil açerneno Finlandki.

Dıam lejê Rusan (1555-1556) cı rışenê Moskowa Ivan IV Vasiljeviçi (İvan o zebani) het, qandê lej bıqedyo. Agricola no gürwe xü dı ser kewno u éyni ser raya Finlandiya dı şıno héqeyda xü ser.

Kıtabê cı 
 ABC-Kiria (ca. 1543)
 Rucouskiria Bibliasta (1544)
 Se Wsi Testamenti (1548)
 Dauidin Psalttari (1551)

Çıme 

 http://www.utu.fi/agricola2007/juhlavuosi 

Nuştekarê Finlanda
Merdumê ke 1557 de merdê
Şarê Loviisa
Açarnoğê Finlandıci
Humanistê Ronesansi
Merdumê ke 1510 de biyê